EkBass/fiwiki-20250220-pages-articles huggingface dataset:
Triesten maakunta

Triesten maakunta () on maakunta Friuli-Venezia Giulian autonomisella alueella Italiassa. Triesten maakunnan pinta-ala on 212 km2 ja väkiluku 234 874 (31.12.2015). Maakunnassa on 6 kuntaa, ja sen pääkaupunki on Trieste. Triesten maakunta sijaitsee Koillis-Italiassa, ja sitä rajaa idässä Slovenia ja lännessä Adrianmereen kuuluva Triestenlahti, rantaviivaa on 48,1 kilometriä. Sillä on pohjoisessa maarajaa Italiaan Gorizian maakuntaan vain noin 1,5 kilometriä. == Kunnat == * Duino-Aurisina * Monrupino * Muggia * San Dorligo della Valle * Sgonico * Trieste == Lähteet == == Aiheesta muualla == * Viralliset sivut *
Tuulen kuningas

Tuulen kuningas on Marguerite Henryn kirjoittama romaani, joka ilmestyi englanniksi vuonna 1948 nimellä King of the Wind ja suomeksi 1963. ==Juoni== Agba-poika asuu Marokossa ja on muslimi. Heillä on paasto menossa parasta aikaa. Agballa on raudikkotamma, joka synnyttää orivarsan, Šamin. Varsan nimi on arabiaa ja tarkoittaa aurinkoa. Šamilla on jalassaan nopeuden merkki eli valkoinen täplä ja rinnassa tähkä, joka tarkoittaa epäonnea. Epäonnenmerkki alkaa vaikuttaa heti, sillä Šamin äiti kuolee melkein heti synnytyksen jälkeen. Pian Marokon sulttaani ilmoittaa, että Šamin ja muidenkin hevosten on lähdettävä Ranskaan nuorelle lapsihallitsijalle. Kuninkaan miehet tietenkin vain pilkkasivat hevosia, ja laittoivat ne töihin. Šam joutui kokin ratsuksi. Kokilla meni hermot ja hän laittoi Šamin myyntiin eikä Agba tiennyt asiasta mitään. Šam myytiin sitten työhevoseksi ja Agba halusi mukaan. Šamin silloinen omistaja käytti Agbaa töissä, ilman palkkaa ja ruokaa. Sitten eräs britti näki, kuinka kauppias kidutti Šamia ja päätti ostaa tämän sekä ottaa mukaan Agban ja hänen kissansa. Englannissa Agban olot paranevat, mutta siellä hän on myös jonkin aikaa vankilassa. Kun Agba pääsi vankilasta pois, hänet otti huostaansa eräs brittiläinen kreivi. Kreivi suuttui yhdessä vaiheessa Agballe ja Agba oli kaksi vuotta soilla töissä. Kun kreivi huomasi, että Šam oli kreivin parhaan tamman mies, hän päätti hakea Agban takaisin. Šam sai kolme varsaa, jotka olivat kaikki aivan Šamin näköisiä. Varsat olivat nimeltään Ruipelo, Cade ja Regulus. Kreivi kertoi Agballe, että hän oli pahasti velkaantunut ja hän saisi maksettua lainansa takaisin vain, jos joku Šamin pojista voittaisi Newmarketin kisat. Kisoissa oli palkintona kuningattaren lahjoittama tuhat guineaa sisältävä kukkaro. Regulus voitti kaksivuotiaiden kilvan, Cade kolmivuotiaiden ja Ruipelo oman sarjansa. Myöhemmin Šam itse kuoli vasta 29-vuotiaana. Luokka:Lastenkirjat Luokka:Vuoden 1948 kirjat
Nikola Kljusev

Nikola Kljusev (, 2. lokakuuta 1927 Štip – 16. tammikuuta 2008) oli pohjoismakedonialainen akateemikko, joka toimi maan ensimmäisenä pääministerinä 27. tammikuuta 1991 – 17. elokuuta 1992. Kljusev on opiskeli Belgradin yliopistossa taloustiedettä, väitteli tohtoriksi 1964 investointien tehokkuudesta. Hän työskenteli Makedonian taloustieteen instituutin ja Skopjen Pyhien Kyrilloksen ja Methodioksen yliopiston tutkijana, professorina ja laitoksen johtajana. Hänet valittiin Makedonian tiedeakatemiaan 1988. Kljusev oli itsenäisen Pohjois-Makedonian eli tuolloisen Makedonian tasavallan ensimmäinen pääministeri. Myöhemmin hän liittyi VMRO-DPMNE-puolueeseen ja hänet valittiin sen johtajiston puheenjohtajaksi 1997. Hän toimi myöhemmin puolustusministerinä. Kljusev julkaisi 20 kirjaa tutkimusaiheistaan. Lisäksi hän julkaisi kuusi runokokoelmaa, neljää esseekokoelmaa ja romaanin. Hänen runojaan on käännetty romaniaksi, ranskaksi, turkiksi, bulgariaksi ja serbokroatiaksi. Kljusev palkittiin 13. marraskuuta ja 11. lokakuuta -mitalein ja sai Makedonian tasavallan työn sankarin arvonimen. Hänen kuoltuaan maa piti surupäivän. ==Lähteet== Luokka:Akateemikot Luokka:Pohjois-Makedonian pääministerit Luokka:Vuonna 1927 syntyneet Luokka:Vuonna 2008 kuolleet
Štip

Štip () on kaupunki Pohjois-Makedoniassa. Kaupungissa oli vuoden 2018 väestönlaskennan mukaan 44 540 asukasta. Kaupunki sijaitsee Bregalnicajoen varrella noin 340 metrin korkeudella merenpinnasta. Kaupungissa on 1300-luvulla perustetun luostarin ja linnan rauniot. Kaupungin vanhin osa, Novo Selo, on kuuluisa monien vallankumouksellisten ja kuuluisuuksien synnyinpaikkana. Sieltä ovat kotoisin ortodoksikirkon entinen johtaja Mihail, vastarintaliikkeen (VMRO) johtaja sotien välillä Ivan Mihailov ja maan ensimmäinen itsenäisyyden aikainen presidentti Kiro Gligorov. == Lähteet == ==Aiheesta muualla== Luokka:Pohjois-Makedonian kaupungit Luokka:Itäinen alue
Veikka

Veikka on suomalainen miehen etunimi. Veikan nimipäivä on 9. tammikuuta, jolloin on myös Veikon, Velin ja Veijon nimipäivä. Suomessa on 1900-luvun alusta vuoden 2019 loppuun mennessä nimetty 4 615 Veikkaa, joista suurin osa on vuoden 2000 jälkeen syntyneitä. == Tunnettuja Veikka-nimisiä == *Veikka Erkola, Ercola (s. 1979), dance-artisti, musiikkituottaja, säveltäjä ja miksaaja *Veikka Gustafsson (s. 1968), vuorikiipeilijä, lehdenkustantaja ja kolumnisti *Veikka Lahtinen (s. 1985), podastaaja ja tietokirjailija *Veikka Lehtelä, Nebi (s. 1999), suomalainen artisti, tuottaja ja lauluntekijä *Veikka Mononen (s. 2006), jääkiekkoilija *Veikka Toivonen (s. 1946), koripalloilija ja valmentaja == Kuvitteellisia Veikka-nimisiä == *Veikka Niittylä, hahmo Kristiina Louhen Aino-kirjoissa, Ainon isoveli == Lähteet == Luokka:Etunimet
Gagarin (Smolenskin alue)

Gagarin (, vuoteen 1968 Gžatsk, Гжатск) on kaupunki Smolenskin alueella Venäjällä. Se sijaitsee alueen koillisosassa Volgaan laskevan Gžat-joen rannalla. Kaupunki on Gagarinin piirin keskus. Kaupungissa asui vuoden 2010 väestönlaskennan mukaan 31 721 henkeä. ==Historiaa== Kaupunki on syntynyt etelästä pohjoiseen kulkeneen vesireitin sekä idästä länteen suuntautuvan maantien risteyksessä sijainneelle kauppapaikalle. Vuonna 1776 se sai kaupunginoikeudet nimellä Gžatsk. 1900-luvun alkuun saakka se oli Smolenskin kuvernementtiin kuuluneen Gžatskin kihlakunnan keskus. Vuoden 1812 sodan ja toisen maailmansodan aikana kaupunki tuhoutui pahoin. Vuonna 1968 se sai nimen Gagarin lähistöllä sijaitsevassa Klušinon kylässä syntyneen kosmonautti Juri Gagarinin mukaan. ==Liikenneyhteyksiä== Kaupungin kautta kulkee Venäjän rautateiden Moskovasta Smolenskiin vievä ja myöhemmin esimerkiksi Minskiin jatkava rautatie. Kaupungin rautatieasema sijaitsee kantakaupungin lounaisosassa, noin viiden kilometrin päässä Moskovan ja Minskin välisestä M1-valtatiestä (Belarus). Tämä valtatie on osa Euroopan keskeisiin poikittaisväyliin kuuluvaa eurooppatietä ). == Nähtävyyksiä== thumb|210px|left| Marian ilmestyksen ja Tihvinän jumalanäidin kirkot Gžat-joen varrella Nykyään Gagarin on maatalousalueen keskus. Kaupungissa on elintarvike-, sähkölaite- ja tekstiiliteollisuutta sekä pellavanjalostuslaitos. Nähtävyyksiä ovat keskustan lähellä Gžat-joen korkealla rannalla sijaitsevat Marian ilmestyksen katedraali (1897–1900) sekä Jumalansynnyttäjän (1753) ja Tihvinän jumalanäidin (1841) kirkot. Keskusaukiolla on vuosina 1734–1737 rakennettu Jumalan ilmestyksen kirkko ja kaupungin laidalla sijaitsevalla hautausmaalla Kristuksen taivaaseenastumisen kirkko vuodelta 1791. Kaupungissa toimii kotiseutumuseo ja Juri Gagarinille omistettu museo. == Lähteet == ==Aiheesta muualla== * Epävirallinen kaupunkisivusto * Gagarin-museon sivusto Luokka:Smolenskin alueen kaupungit
Valkosuklaa

Valkosuklaa eli valkoinen suklaa on kaakaovoista, sokerista ja maitojauheesta valmistettu makeinen. Kaakaomassaa siinä ei ole lainkaan, minkä vuoksi kaikki eivät lue sitä suklaaksi. Valkosuklaata valmistettiin ensimmäisen kerran 1930-luvulla, kun kaakaojauheen sivutuotteena syntynyt kaakaovoi haluttiin käyttää hyödyksi. Valkosuklaata valmistetaan nykyisin eri muodoissa ja monin tavoin maustettuna. Perinteisessä valkosuklaassa on sokeria noin 40 prosenttia, kaakaovoita 30 prosenttia ja maitojauhetta 30 prosenttia, ja joskus siihen lisätään vaniljajauhetta. Väriltään perinteinen valkosuklaa on vaalean norsunluun väristä tai vaalean kullanruskeaa. Karamellisoitua valkosuklaata kuumennetaan niin kauan, että sen sokerit karamellisoituvat. Karamellisoitu valkosuklaa on siirappimaisen makeaa ja paahdetun makuista. Väriltään se on vaalean kullanruskeaa ja voi muistuttaa toffeeta. Koska kaakaovoin maku on melko huomaamaton, valkosuklaata usein maustetaan temperoinnin jälkeen esimerkiksi kuivatuilla hedelmillä, pähkinöillä, syötävillä kukilla tai kaakaonibseillä. Jauhettuja höysteitä tai öljyjä voidaan suklaaseen lisätä jo jauhamisen ja konssauksen aikanakin, jolloin maut sulavat suklaaseen. Euroopan unionin direktiivi määrittelee valkoisen suklaan tuotteeksi, joka on valmistettu kaakaovoista, maidosta tai maitotuotteista sekä sokereista. Sen on sisällettävä vähintään 20 prosenttia kaakaovoita ja vähintään 14 prosenttia maidon kuiva-ainetta, josta vähintään 3,5 prosenttia on maitorasvaa. ==Lähteet== == Aiheesta muualla == Luokka:Suklaa
Jesper Grønkjær

Jesper Grønkjær (s. 12. elokuuta 1977 Nuuk, Grönlanti) on tanskalainen jalkapalloilija, pelipaikaltaan laitahyökkääjä. Hän edusti uransa viimeisenä seurana Tanskan Superligaenin Københavnia ja pelasi aiemmin Aalborgissa, Ajaxissa, Chelseassä, Birmingham Cityssä, Atlético Madridissa ja Stuttgartissa. Tanskan maajoukkuetta Grønkjær on edustanut muun muassa vuosien 2000 ja 2004 EM-kilpailuissa ja vuoden 2002 MM-kilpailuissa. Kaikkiaan hän pelasi 80 maaottelua ja teki niissä viisi maalia vuosina 1999–2010. == Lähteet == Luokka:Tanskalaiset jalkapalloilijat Luokka:Vuonna 1977 syntyneet Luokka:Elävät henkilöt
Famicom Disk System

Family Computer Disk System () (FDS) on levykeasema Nintendon Family Computerille (Famicom), ja se julkaistiin helmikuussa . Vain Japanissa julkaistu lisäosa sijoitetaan Famicomin pohjaan, ja se liitetään Famicomin kasettiaukkoon RAM-adapterilla. Adapterin mukana tuli myös lisää RAM-muistia, joka oli tarpeen laitteen käyttämiseen: 32 KB ohjelmamuistia ja 8 KB datalle. Laite käyttää Mitsumin Quick Disk -formaattiin perustuvia 128 kilotavun levykkeitä (64 KB molemmilla puolilla), joita kutsuttiin nimellä Disc Card. Famicomin levykkeitä oli paljon halvempaa tuottaa kuin pelimoduuleja, minkä vuoksi useat kehittäjät tekivät pelinsä FDS:lle. Aikanaan levykkeiden tallennuskapasiteetti mahdollisti peleissä kiinnostavia ominaisuuksia, kuten pelitilanteen tallentamisen suoraan levykkeelle; tällaisia pelejä olivat muun muassa The Legend of Zelda (ensimmäinen FDS-peli), Metroid, ja Kid Icarus. Monet FDS:n peleistä käännettiin myöhemmin kansainvälisiä markkinoita varten moduuleille. Tällöin pelitilanteen tallentamiseen käytettiin joskus salasanoja ja joskus pelimoduulin tallennusmuistia. Nintendon visiona oli, että pelaajat voisivat ladata levykkeelle toisen pelin lopetettuaan yhden Nintendo Disk Writer -kioskeissa. Nintendo julkaisi kaikki pelinsä kahden vuoden ajan vain FDS:lle. Laitteesta ei kuitenkaan tullut odotetunlaista menestystä; pelimoduuliteknologia oli kehittynyt patteritallennuksen ja kapasiteetin osalta (yli 128 KB), eikä FDS enää vedonnut kehittäjiin. Pelien laiton kopiointi moduuleilta levykkeille söi pelikehittäjien tuloja huolimatta useista muutoksista ja kopiointisuojausmenetelmien kehittämisestä. Viimeinen naula FDS:n arkkuun oli laiton oheislaite, joka yhdistettynä toiseen FDS:ään mahdollisti pelien laittoman kopioinnin. Lopulta vuonna 1993 Nintendo määräsi hajotettavaksi kaikki asiakkaita varten tehdyt kopiointilaitteet. Laitetta myytiin noin 4,5 miljoonaa kappaletta elinkaarensa aikana. == Lähteet == == Aiheesta muualla == Luokka:Nintendon lisälaitteet
Tokushima

Tokushima () on Japanin Tokushiman prefektuurin pääkaupunki Shikokun saarella. Se sijaitsee Tyynenmeren rannikolla Yoshinojoen suistossa prefektuurin koillisosassa. Kaupungissa on 257 478 asukasta (vuonna 2017) ja sen pinta-ala on 191,39 neliökilometriä. Tokushima kehittyi 1500-luvulta alkaen Hachisuka- klaanin hallinnassa linnanaluskaupunkina ja Awan provinssin politiikan ja talouden keskuksena. Kaupunkioikeudet se sai Japanin kuntalaitoksen perustamisen yhteydessä vuonna 1889. Tokushiman perinteisiä elinkeinoja ovat esimerkiksi indigovärjäys, puuteollisuus ja sudachi-sitrushedelmien kasvatus; kaupunki tunnetaan myös Awa-odori-tanssijuhlasta ja bunraku- nukketeatteriperinteestä. Tokushima toimii liikenteen solmukohtana ja Shikokulle Kōbesta Awajin saaren ja Naruton kautta johtavan reitin päätepisteenä. Kaupunkia palvelevat JR Shikokun Kōtoku-linja, Mugi-linja ja Tokushima-linja. == Kuvia == Tiedosto:Awa-odori 2008 Tokushima 03.jpg|Awa- odori vuonna 2008 Tiedosto:Tokushima02s3872.jpg|Tokushiman rautatieaseman edustaa Tiedosto:Tokushima castle06s3872.jpg|Tokushiman linnan jäänteitä Tiedosto:Kenchopia01n3872.jpg|Venesatama Tokushimassa == Lähteet == == Aiheesta muualla == * Kaupungin internetsivut Luokka:Tokushima
German Titov

German Stepanovitš Titov (, 11. syyskuuta 1935 – 20. syyskuuta 2000) oli neuvostoliittolainen kosmonautti ja neljäs ihminen avaruudessa ja toinen ihminen, joka kiersi Maan. Titov oli kotoisin Verhneje Žilinosta, Altailta ja kävi Stalingradin sotilasilmailukoulua. Valmistuttuaan taistelulentäjäksi hänet valittiin kosmonauttikoulutukseen vuonna 1960 ja Vostok 2 -lennolle seuraavan vuoden elokuussa. Hänen radiokutsunsa oli Orjol (, kotka). Titov kiersi maapallon 17 kertaa ennen paluutaan. Titovin kärsiminen pahoinvoinnista lennolla viivästytti avaruusohjelmaa vuodella tiedemiesten tutkiessa oliko ihmisten mahdollista selvitä avaruudessa pidempiä aikoja. Titov jäi eläkkeelle avaruusohjelmasta 1992. Vuonna 1995 hänet valittiin duumaan Venäjän federaation kommunistisen puolueen edustajana. Hän kuoli sydänkohtaukseen saunassaan 65-vuotiaana ja haudattiin Novodevitšin hautausmaalle. Titov palkittiin kahdella Leninin kunniamerkillä, ja hän oli myös Bulgarian, Vietnamin ja Mongolian sankari. Hänen kunniakseen nimettiin kraatteri Kuun takapuolella. ==Lähteet== == Aiheesta muualla == Luokka:Neuvostoliittolaiset avaruuslentäjät Luokka:Neuvostoliiton sankarit Luokka:Neuvostoliittolaiset lentäjät Luokka:Neuvostoliittolaiset sotilaat Luokka:Vuonna 1935 syntyneet Luokka:Vuonna 2000 kuolleet
Korrespondenssi

Korrespondenssilla tarkoitetaan: *Korrespondenssi- eli vastaavuusteoriaa filosofiassa, jossa totuus nähdään kielen suhteena todellisuuteen. *Korrespondenssia kvanttimekaniikassa, jossa tulosten tulee lähestyä klassista mekaniikkaa.
Blind Faith

Blind Faith oli 1960-luvun englantilainen blues rockia soittanut superyhtye. Sen jäsenet olivat Eric Clapton, Ginger Baker, Steve Winwood ja Ric Grech. Yhtye toimi ainoastaan vuoden 1969 aikana. Winwood ja Clapton tarkoittivat yhtyeen olevan tuore, entisten yhtyeiden maineesta ja tyyleistä vapaa kokoonpano, joka esittäisi uutta musiikkia.Sappinen 45-46 Blind Faithin jäsenet aloittivat laulujen kirjoittamisen yhdessä alkuvuodesta 1969 http://www.allmusic.com/artist/p3701. Saman vuoden helmi-maaliskuussa yhtye oli levyttämässä musiikkiaan Lontoon Morgan-studioilla. Yhtyeen ensiesiintyminen oli Lontoon Hyde Parkissa 7. kesäkuuta 1969. Yleisöä ilmaiskonserttiin kerääntyi noin 100 000 henkeä. Yhtyeen seuraava konsertti pidettiin Helsingin Kulttuuritalolla 12. kesäkuuta. Sen jälkeen yhtye kiersi Pohjois-Euroopassa ja Yhdysvalloissa. Blind Faithin kiertue päättyi 24. elokuuta 1969. Samoihin aikoihin julkaistiin yhtyeen ainoaksi jäänyt albumi Blind Faith, joka nousi Billboardin kärkeen ja myi platinaa. Yhtye hajosi saman vuoden syksyllä. Yleisön ja etenkin taustaorganisaation odotukset ja näin myös paineet yhtyeelle olivat kovia. Vielä hioutumassa olleelle kokoonpanolle järjestettiin Yhdysvaltoihin nopeasti kiertue suuriin saleihin, mistä seurasi yhtyeelle musiikillisesti turhauttavan epätasaisia konsertteja. Myös yhtyeen sisällä erityisesti Ginger Baker halusi viedä musiikkia kohti Creamin tyyliä. Clapton ja Winwood totesivat, etteivät asiat toimi, ja hajottivat yhtyeen kiertuesitoumusten jälkeen.Nyman s.220 Virallisesti lopettamisesta tiedotettiin lokakuussa, vaikkakin huhuja oli ollut jo aiemmin. Steve Winwood julkaisi joitain Blind Faithin livekappaleita levyllään The Finer Things. ==Jäsenet== * Eric Clapton - laulu, kitara (John Mayall's Bluesbreakers, Cream, Derek and the Dominoes) * Steve Winwood - laulu, urut, basso, kitara, kosketinsoittimet (Spencer Davis Group, Traffic) * Ginger Baker - lyömäsoittimet, rummut (Graham Bond Organisation, Cream) * Ric Grech - basso, laulu, viulu (Family, Gram Parsons) ==Albumit== *Blind Faith (1969) == Lähteet == * http://www.allmusic.com/artist/p3701 * Soundi kirja Heavyrock toim. Jorma-Veikko Sappinen 1978 ISBN 951-99188-3-3 * Jake Nyman - Onnenpäivät 2 Tammi 1995 ISBN 951-31-0573-3 ===Viitteet=== Luokka:Brittiläiset rockyhtyeet
Vesijärven rautatieasema

Vesijärven rautatieasema (ent. Vesijärven satama) on Lahden satamassa sijainnut entinen leveäraiteinen rautatieasema. Ensimmäinen veturi kävi asemalla elokuussa 1869, ja asema otettiin virallisesti käyttöön 1. marraskuuta 1869 Pietarin radan Riihimäki–Lahti-osuuden valmistumisen yhteydessä. Alun perin neljännen luokan asemaksi rakennettua Vesijärveä laajennettiin 1900-luvun alussa, jolloin se korotettiin kolmannen luokan asemaksiRautatiesanomat Topparoikka ry, 2007. Vesijärven satama oli aikanaan osa hyvin tärkeää tavara- ja matkustusreittiä, joka kulki Päijänteeltä Vääksyn kanavaa, Vesijärveä ja rautateitä pitkin Suomenlahdelle. Läpikulkupaikaksi muodostunut pieni Lahden kylä kasvoi vuosien varrella ensin kauppalaksi ja logistiikan keskukseksi sekä lopulta Lahden kaupungiksi. Vuonna 1905 kaupunkioikeudet saaneen Lahden kasvu aiheutti sen laajenemista nykyiselle paikalleen, jota palvelemaan rakennettiin vuonna 1935 nykyinen Lahden rautatieasema. Vesikuljetusten siirryttyä vuosien saatossa vähitellen maanteille ja rautateille Vesijärven aseman kautta kulkenut liikenne ensin väheni ja loppui kokonaan 1980-luvulla. Käyttämättä jäänyt rata on sittemmin purettu Salpausselän seisakkeelle asti. Nykyään Vesijärven entinen rautatieasema toimii kahvilana nykyisen Lahden sataman alueella. Vesijärven satamassa sijaitsi myös Niemen rautatieasema, joka oli Loviisan–Vesijärven rautatien kapearaiteisen 750 mm:n raideleveydelle rakennetun radan pohjoinen pääteasema. ==Katso myös== * Salpausselän rata == Lähteet == ==Aiheesta muualla== *Vesijärven asema, Janne Ridanpää 18.4.2003. * Rautatiesanomat Topparoikka ry, 2007 Luokka:Päijät-Hämeen lakkautetut rautatieliikennepaikat Luokka:Lahden rautatieliikennepaikat Luokka:Lahden nähtävyydet Luokka:Kartano (Lahti)
José Malhoa

José Vital Branco Malhoa (28. huhtikuuta 1855, Caldas da Rainha–26. lokakuuta 1933, Figueiró dos Vinhos) oli portugalilainen taidemaalari. Hänen teoksensa olivat naturalistisia, ja joissain oli lisäksi impressionistisia vaikutteita. Malhoa pääsi 12-vuotiaana kuvataidekouluun. Malhoan syntymäkaupunki oli Caldas da Rainha, jossa nykyään toimii hieman ennen taiteilijan kuolemaa avattu José Malhoa -museo. == Aiheesta muualla == * Elämäkerta ja teokset Luokka:Portugalilaiset taidemaalarit Luokka:Vuonna 1855 syntyneet Luokka:Vuonna 1933 kuolleet
Khedrup Gyatso

Khedrup Gyatso (19. joulukuuta 1838 – 31. tammikuuta 1856), joskus Khedrub tai Khendrup Gyatso, oli yhdestoista dalai-lama. Khedrup Gyatso syntyi Potalan palatsissa Lhasassa vuonna 1838. Hänet tunnustettiin dalai-lamaksi 1840, ja hänet asetettiin dalai-laman asemaan virallisesti 25. toukokuuta 1842. Khedrup Gyatso kuoli 17-vuotiaana, jolloin häntä seurasi Trinley Gyatso. Luokka:Dalai- lamat Luokka:Kuolleet lapset Luokka:Vuonna 1838 syntyneet Luokka:Vuonna 1856 kuolleet
Espoon Tikka

Espoon Tikka on Espoon Kaitaalla, tarkemmin Iivisniemessä, toimiva vuonna 1969 perustettu paikallinen urheiluseura. Siitä piti alun perin tulla silloisen Iivisniemi-seuran (nyk. Iivisniemi-Kaitaa -seura) urheilujaos, mutta heti alussa päätettiin perustaa oma seura. Seuran päälaji on jalkapallo. ==Aiheesta muualla== * Espoontikka.fi Tikka Luokka:Kaitaa
Stefan Zweig

Stefan Zweig (28. marraskuuta 1881 Wien, Itävalta – 22. helmikuuta 1942 Petrópolis, Brasilia) oli itävaltalainen kirjailija. ==Henkilöhistoria== Zweig syntyi varakkaaseen juutalaiseen perheeseen. Hän opiskeli nuorena filosofiaa, germanistiikkaa ja kirjallisuudentutkimusta. Hänen ensimmäinen runokokoelmansa ilmestyi, kun hän oli 19-vuotias. Ensimmäinen maailmansota teki Zweigista vakaumuksellisen pasifistin. 1930-luku oli hänelle henkisesti raskasta aikaa, sillä rauhanaate jäi yhä enemmän Euroopassa nousevan militarismin ja kansalliskiihkon jalkoihin. Kansallissosialistiset rotuopit alkoivat levitä myös Itävaltaan, joten Zweig päätti vuonna 1934 lähteä maasta. Hän asui vuoteen 1940 Englannissa, sitten lyhyen aikaa New Yorkissa, kunnes päätyi Brasiliaan. Masentuneena siitä, että hänelle rakas Eurooppa oli vajonnut toisen maailmansodan myötä henkiseen pimeyteen, hän päätti tehdä yhdessä vaimonsa kanssa itsemurhan. ==Kirjallinen tuotanto== Zweig oli oman aikansa kansainvälisimpiä kirjailijoita. Hän matkusteli paljon ja solmi tuttavuuksia eri maiden kirjallisiin piireihin. Muun muassa Romain Rolland oli hänen hyvä ystävänsä. Zweigin kansainvälisyys ilmeni myös hänen teostensa aiheissa, sillä hän kirjoitti muun muassa elämäkerrat Skotlannin kuningattaresta Maria Stuartista, ranskalaisesta kirjailijasta Honoré de Balzacista ja venäläisestä kirjailijasta Fjodor Dostojevskista. Hän käänsi ranskalaista kirjallisuutta saksan kielelle ja pyrki näin edistämään Ranskan ja Saksan kulttuurien lähentymistä. Zweigin kaunokirjallinen tuotanto sai vahvoja vaikutteita Sigmund Freudin käsityksistä ihmismielestä. Hän erikoistui ihmisen henkisten kriisien kuvaamiseen. Esimerkiksi pienoisromaanissaan Shakkitarina hän kuvaa miestä, jolle shakista tulee sairaalloinen pakkomielle. Zweigin Maria Stuartista, Marie Antoinettesta ja Magalhãesista kirjoittamat elämäkerrat suomennettiin 1930-luvulla. Myöhemmin hänen tuotannostaan on suomennettu muun muassa omaelämäkerrallinen Eilispäivän maailma, romaani Malttamaton sydän ja pienoisromaani Shakkitarina. Zweigin kertomuksen ”Kirje tuntemattomalta naiselta” pohjalta on tehty elokuvia – kertomukseen perustuvat muun muassa Max Ophülsin ohjaama elokuva Kirje tuntemattomalta naiselta ja Hannu Lemisen ohjaus Valkoiset ruusut. Zweigin tuotanto inspiroi myös Wes Andersonin ohjaamaa The Grand Budapest Hotel -elokuvaa. ===Suomennetut teokset === *Hairahduksen hetki, alkuteos: Vierundzwanzig Stunden aus dem Leben einer Frau, suom. Arnold Laurell. Karisto, 1929. *Maghellanes, historian rohkein purjehdus, alkuteos: Magellan Der Man[n] und seine Tat, suom. Eino Palola. Suomen kirja, 1938. *Malttamaton sydän, romaani, alkuteos: Ungeduld des Herzens, suom. Lauri Hirvensalo.WSOY, 1940. *Maria Stuart, suom. Elina Vaara, Gummerus, 1937. *Marie Antoinette, suom. Erik Ahlman.WSOY, 1935. *Poliisiministeri Fouché, elämänkuvaus, alkuteos: Fouché, suom. Martti Santavuori. Gummerus, 1953. *Shakkitarina, pienoisromaani, alkuteos: Schachnovelle, suom. Aina Oksala. Gummerus, 1951. * * * == Lähteet == ==Kirjallisuutta== * Luokka:Itävaltalaiset kirjailijat Luokka:Itsemurhan tehneet Luokka:Vuonna 1881 syntyneet Luokka:Vuonna 1942 kuolleet
Booritribromidi

Booritribromidi (BBr3) on boorin ja bromin yhdiste, josta käytetään myös nimityksiä tribromiboraani, boori(III)bromidi tai booribromidi. Se on normaaliolosuhteissa olomuodoltaan väritön, savuava neste, jolla on pistävä haju. Booritribromidi reagoi veden kanssa muodostaen boorihappoa (H3BO3) ja bromivetyä (HBr)Fazlul Alam, Francis Evans, Ganpat Mani & John R. Papcun :Boron Halides, Kirk-Othmer Encyclopedia of Chemical Technology, John Wiley & Sons, New York, 2003. Viitattu 01.07.2013. Booritribromidia valmistetaan bromin ja boorikarbidin välisellä reaktiolla 850-1 000 °C:n lämpötilassa tai vaihtoehtoisesti korkeissa lämpötiloissa vetybromidin ja kalsiumboridin välisellä reaktiolla. ==Lähteet== == Aiheesta muualla == * Luokka:Bromidit Luokka:Booriyhdisteet Luokka:Puolimetalliyhdisteet
Bharti Telecom

Bharti Telecom on intialainen, vuonna 1984 perustettu näppäinpuhelimien, langattomien puhemimien ja faksilaitteiden valmistaja. Yhtiön kotipaikka on New Delhi. Se johtaja on Sarvjit Singh Dhillon. Yhtiö on eräs mittavaan Bharti Enterprises Limited -konserniyhtiöön kuuluvista yrityksistä. Bharti Enterprices on intialainen, New Delhissä kotipaikkaansa pitävä monialakonserni, joka on tytäryritystensä välityksellä mukana tietoliikenne-, elintarvike- , vähittäismuyynti-, vakuutus-, kiinteistö- ja viestintäliiketoiminnassa sekä tietoliikennelaitteiden valmistuksessa. Konserniin kuuluvat tytäryhtiöt Bharti Airtel Ltd. ja Bharti Infratel Ltd. ovat pörssiyrityksiä, jotka on listattu Intian molemmassa suuressa arvopaperipörsseissä eli Bombayn pörssissä (BSE) ja Intian kansallisessa pörssissä (NSE). Bharti Airtel on suuri intialainen matkapuhelinoperaattori. Yritystä johtaa Sunil Mittal, yksi Intian rikkaimmista ihmisistä, hänen omaisuutensa arvo on noin 2,6 mrd. USD. ==Lähteet== ==Aiheesta muualla== * Bharti Enterprises: Welcome to Bharti (bharti.com) * Bharti Televentures * Airtelin kotisivut Luokka:Intialaiset yritykset Luokka:New Delhi
Jesse Douglas

Jesse Douglas (3. heinäkuuta 1897 – 7. lokakuuta 1965) oli yhdysvaltalainen matemaatikko. Hän syntyi New Yorkissa ja opiskeli Columbia Collegessa vuosina 1920–1924. Douglas sai ensimmäisenä Fieldsin mitalin vuonna 1936 yhdessä Lars Ahlforsin kanssa. Hänet palkittiin vuonna 1930 keksimästään ratkaisusta Plateaun ongelmaan, joka tarkastelee annetun reunakäyrän määräämää minimaalipintaa. Ongelma oli avoin vuodesta 1760, jolloin Lagrange esitti sen. Tämä saippuakuplaongelma kuuluu variaatiolaskennan piiriin ja Douglas sai ratkaisustaan Amerikan Matemaattisen Yhdistyksen Bôcherin palkinnon vuonna 1943. Douglasista tuli myöhemmin professori New Yorkin City Collegeen (CCNY), missä hän opetti kuolemaansa asti . Tuohon aikaan CCNY tarjosi opetusta vain perusopiskelijoille ja professori Douglas opetti heille differentiaali- ja integraalilaskentaa. ==Julkaisuja== * Jesse Douglas, Solution of the problem of Plateau, Trans. Amer. Math. Soc. 33 (1), 1931, 263–321 * Jesse Douglas, Green's function and the problem of Plateau, American Journal of Mathematics 33, 1939, 545–589 * Jesse Douglas, The most general form of the problem of Plateau, American Journal of Mathematics 61, 1939, 590–608 * Jesse Douglas, Solution of the inverse problem of the calculus of variations, Proceedings of the National Academy of Sciences 25, 1939 631–637 ==Kirjallisuus== *The Problem of Plateau - A tribute to Jesse Douglas and Tibor Rado, (River Edge, NJ, 1992). *M. Struwe: Plateau's Problem and the Calculus of Variations, ISBN 0-691-08510-2 *R. Bonnett and A. T. Fomenko: The Plateau Problem (Studies in the Development of Modern Mathematics), ISBN 2-88124-702-4 *M. Giaquinta and S. Hildebrandt: "Calculus of Variations", Volumes I and II, Springer Verlag == Lähteet == *Elämäkerta Dictionary of Scientific Biographyssa (New York 1970–1990) *Elämäkerta Encyclopaediaa Britannicassa (elokuu 2003) ==Aiheesta muualla== *Jesse Douglan MacTutorissa Luokka:Fieldsin mitalistit Luokka:Yhdysvaltalaiset matemaatikot Luokka:Vuonna 1897 syntyneet Luokka:Vuonna 1965 kuolleet
Valencia Circuit

Valencia Circuit (viralliselta nimeltään Circuit de la Comunitat Valenciana Ricardo Tormo) on moottorirata Valencian maakunnassa Espanjassa. Rata sijaitsee Chestessä lähellä Espanjan kolmanneksi suurinta kaupunkia Valenciaa. Se valmistui 1999 ja samana vuonna radalla järjestettiin ratamoottoripyöräilyn MM-sarjan osakilpailu. Siitä lähtien Valenciassa on järjestetty joka vuosi MotoGP-osakilpailu, joka onkin kerännyt huikeita yleisömääriä. Vuodesta 2002 lähtien Valencia on isännöinyt joka vuosi MotoGP-kauden päätöskilpailua. Koska MotoGP-kauteen kuuluu kaksi muutakin Espanjassa ajettavaa osakilpailua, Jerezissä ajettava Espanjan GP ja Barcelonassa ajettava Katalonian GP, Valencian kilpailu on nimeltään Valencian GP. Formula 1 -autot ovat käyttäneet rataa talvisin testaamiseen Espanjan miellyttävän ilmaston takia. Myös WTCC- ja GP2-sarjat ovat vierailleet Valenciassa. Valencian rata on rakennettu tavanomaista pienempään tilaan, minkä vuoksi esimerkiksi varikkorakennukset ovat normaalista poiketen radan ulkopuolella. Radan kompaktin rakenteen ansiosta kaikista katsomoista näkee suuren osan rataa ja rata-alue onkin erittäin katsojaystävällinen. Ohituspaikkoja Valencian rata ei kuitenkaan juurikaan tarjoa, eikä se syheröisyytensä vuoksi kuulu useimpien kuljettajien suosikkeihin. Rata on nimetty edesmenneen moottoripyöräilyn maailmanmestarin Ricardo Tormon mukaan, joka menehtyi n. vuotta ennen radan valmistumista. == Voittajat == === GP2 === Kausi Lähtö Voittaja Talli Raportti 2006 1. lähtö Nelson Piquet Jr. Piquet Sports Raportti 2006 2. lähtö Michael Ammermüller Arden International Raportti 2007 1. lähtö Vitali Petrov Campos Grand Prix Raportti 2007 2. lähtö Timo Glock iSport International Raportti === GP3 === Kausi Lähtö Voittaja Talli Raportti 2013 1. lähtö Conor Daly ART Grand Prix Raportti 2013 2. lähtö Robert Vișoiu MW Arden Raportti ==Lähteet== == Aiheesta muualla == Luokka:Espanjan moottoriradat Luokka:Valencian maakunta Luokka:Moottoripyöräilyn Valencian Grand Prix
Kivituhka

Kivituhka on kiviainesta, jota syntyy kivimurskaamossa sivutuotteena, kun luonnonkiviaineksesta tehdään mursketta. Kivituhkan raekoko on yleensä pieni, esimerkiksi 0–5 mm tai 0–8 mm. Kivituhkaa käytetään viherrakentamisessa. Sillä voidaan päällystää pihoja ja kulkuteitä sekä reunustaa nurmikoita. Kivituhkaa voidaan käyttää myös tasoitekerroksena pihakivien ja laattojen alla, kun pihaa kivetään. Kivituhkan hyvä ominaisuus päällysteenä on se, että rikkaruohot ja muut kasvit eivät kasva siinä yhtä hyvin kuin hiekassa. Kivituhkan huonoja puolia päällysteenä on, että se pölyää, kulkeutuu kenkien pohjassa sisätiloihin ja sateella lähtee helposti valumaan sadeveden mukana. == Lähteet == Luokka:Puutarhanhoito Luokka:Rakennuksen maa- ja pihatyöt Luokka:Viherrakentaminen Luokka:Rakennusmateriaalit
Marco Melandri

Marco Melandri (s. 7. elokuuta 1982 Ravenna, Italia) on italialainen ratamoottoripyöräilijä ja 250-kuutioisten maailmanmestari vuodelta 2002. Hän ajaa kaudella 2017 Superbiken maailmanmestaruussarjassa Ducatilla. ==MotoGP== Melandri siirtyi kaudella 2003 Yamahalle MotoGP-luokkaan. Kausi oli Melandrin osalta vaisu jääden MM-pisteissä sijalle 15. Kaudella 2004 Melandri ylsi palkintokorokkeelle kahdesti, Barcelonassa ja Assenissa. Kausi oli kuitenkin keskeytysten sävyttämä ja sijoittui MM-sarjassa kahdenneksitoista. Asiantuntijoille olikin yllätys, että Fausto Gresini palkkasi Melandrin kaudeksi 2005 Telefonica Movistar Honda-talliin edellisvuonna MM-hopealle sijoittuneen Sete Gibernaun tallitoveriksi. Melandri näpäytti kuitenkin arvostelijoitaan. Hän keräsi kauden aikana useita palkintopallisijoja ja jätti tallitoverinsa Gibernaun varjoonsa. Kauden toiseksi viimeisessä kilpailussa, Turkin GP:ssä Istanbulin radalla Melandri otti uransa ensimmäisen voiton kuninkuusluokassa. Hän voitti heti perään myös Valencian radalla ajetun kauden päätöskilpailun. Loppupisteissä Melandri sijoittui toiseksi Valentino Rossin jälkeen. Kaudella 2006 Melandri jatkoi tallissa, jonka nimi muuttui Fortuna Hondaksi. Hän onnistui voittamaan Turkin, Ranskan ja Australian osakilpailut ja sijoittui loppupisteissä neljänneksi. Hän ajoi kaudella 2009 Hayate Racing -tallin Kawasakilla. ==Superbike== ===Yamaha=== Melandri ajoi ensimmäisen kerran Superbikessa kaudella 2011 Yamahan tehdastallissa. Hän sijoittui ajamallaan Yamaha YZF-R1 pyörällä MM-sarjassa toiseksi häviten maailmanmestaruuden voittaneelle Carlos Checalle 110 pisteen erolla. Melandri voitti kauden aikana neljä kilpailua ja ajoi palkintokorokkeelle 15 kertaa 26:sta kilpailusta. ===BMW (2012–2013)=== Lokakuussa 2011 Melandri allekirjoitti sopimuksen BMW Motorrad Motorsportin kanssa, kun Yamaha päätti ettei enää osallistu kauden 2011 jälkeen tehdastallilla. Melandri ajoi avauskaudellaan BMW:llä MM-sarjassa kolmanneksi. Hän saavutti kuusi voittoa ja 11 palkintokorokesijoitusta. Kaudella 2013 Melandri sijoittui MM-sarjassa neljänneksi ajaen tällä kertaa kolmesti voittoon ja 12 kertaa palkintokorokkeelle. Luokka:Italialaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1982 syntyneet Luokka:Elävät henkilöt
Galitsian SS-divisioona

Galitsian SS-divisioona, viralliselta nimeltään 14. Waffen SS:n krenatööridivisioona (1. galitsialainen) oli kesäkuussa 1943 muodostettu länsiukrainalainen Waffen-SS:n vapaaehtoisdivisioona toisessa maailmansodassa. == Taustaa == Ennen toista maailmansotaa jotkin ukrainalaiset, pääosin Galitsiassa, uskoivat natsi-Saksan olevan ainoa taho, joka voisi varmistaa itsenäisen ukrainalaisen valtion perustamisen, ja ehdottivat Saksalle ukrainalaisten armeijayksiköiden perustamista. Vuoden 1943 alussa kasvavat tappiot saivat Saksan johtajat kallistumaan ehdotuksen hyväksymisen puolelle. Galitsian kuvernementin johtaja Otto Wächter teki päätöksen perustaa itärintamaa varten galitsialainen Waffen-SS-divisioona, jonka hän ideoi yhdessä Ukrainan keskusneuvoston johtajan professori Volodimyr Kubijovišin tuella. Galitsian SS-divisioona (Waffen-Grenadier Division der SS Galizien) perustettiin 28. huhtikuuta 1943 ukrainalaisista vapaaehtoisista taistelemaan Ukrainassa eteneviä neuvostojoukkoja vastaan. Joukkoon ilmoittautui 100 000 vapaaehtoista, joista vain 40 000 voitiin ensimmäisessä vaiheessa hyväksyä. Divisioonan perusti ei-poliittinen Ukrainan keskuskomitea, jota johti Volodimir Kubijovitš. Ukrainan katolinen kirkko osallistui aktiivisesti. Joukon historian tulkinta on nyky-Ukrainassa kiistanalainen, koska sen ei todettu taistelujoukkona syyllistyneen sotarikoksiin, mutta saksalaisten puolella taistelleena pidetään sitä neuvostonäkökulmasta ja itäukrainalaisesta näkökulmasta fasistisena. Neuvostojälkeisen ja voimakkaan länsiukrainalais- kansallisen tulkinnan mukaan kyseessä oli vapaustaistelu ja pyrkimys virolaisten SS-miesten tapaan välttää neuvostovallan paluu. ==Taistelussa== Galitsian SS-divisioona lähetettiin eturintamalle vuoden 1944 alussa. Vaikka divisioonalta puuttui taistelukokemusta, se oli hyvin varustettu ja suurin osa joukoista oli käynyt läpi kovemman koulutuksen kuin keskimääräiset Wehrmachtiin vuosina 1943–1944 kutsutut saksalaiset. Divisioona lähetettiin Brodyn alueelle, missä oli meneillään raskas taistelu, ja liitettiin 13. armeijan joukkoihin. Galitsian divisioona vastasi yhdessä kuuden alimiehitetyn saksalaisen jalkaväkidivisioonan kanssa noin 80 kilometrin pituisesta rintamaosuudesta. == Lähteet == == Aiheesta muualla == Luokka:Ukrainan historia Luokka:Waffen-SS:n yksiköt Luokka:Divisioonat
Twin Ring Motegi

Twin Ring Motegi on ratakompleksi Japanissa. Honda rakennutti radan vuonna 1997. Radan nimi johtuu siitä, että samalla rata-alueella on sekä 2,493 kilometriä pitkä ovaalirata että 4,8 kilometriä pitkä moottorirata. Ovaaliradalla ajettiin vuosina 1998-2002 Champ Car -sarjan osakilpailu, ja vuodesta 2003 lähtien IRL-sarja on vieraillut vuosittain Motegin ovaaliradalla. Moottoriradalle vuoden tärkein kilpailu on ratamoottoripyöräilyn MotoGP-sarjan osakilpailu. Kun Suzukassa vielä ajettiin MotoGP-sarjaa, oli Motegin osakilpailun nimi Tyynenmeren GP. Suzukan pudottua MotoGP-kalenterista kauden 2003 jälkeen Motegin kilpailusta tuli MotoGP:n ainoa Japanissa ajettava osakilpailu ja siitä lähtien kilpailun nimi on ollut Japanin GP. Suomalaisista voittoa on Motegissa päässyt juhlimaan Mika Kallio, joka voitti 125-kuutioisten osakilpailun kaudella 2005. Motegin radalla on lähinnä pitkiä suoria ja tiukkoja jarrutuksia. Nopeat mutkat puuttuvat lähes kokonaan, minkä vuoksi rata ei ole kuljettajien mieleen. Ohituspaikkoja radalla kuitenkin on. ==Lähteet== == Aiheesta muualla == Luokka:Japanin moottoriradat Luokka:Champ Car -radat * Luokka:Tochigin prefektuuri
Kansainvälinen kanoottiliitto

Kansainvälinen kanoottiliitto ( eli ICF) on melontalajien kattojärjestö. Se perustettiin vuonna 1924 Tanskassa muodostamaan yhteys eri maiden kansallisten kanoottiliittojen välille ja edistämään melonnan tunnettavuutta maailmalla. Kansainvälisen Kanoottiliiton päämaja sijaitsee Lausannessa Sveitsissä ja sen puheenjohtajana toimii saksalainen Ulrich Feldhoff. ==Katso myös== * Euroopan Kanoottiliitto * Suomen Kanoottiliitto ==Aiheesta muualla== * Kansainvälinen Kanoottiliitto Luokka:Melonta Kanootti Luokka:Lausannen urheilu
Munch

Munch on seuraavien henkilöiden sukunimi: * Charles Munch, myös Münch (1891–1968), ranskalainen orkesterinjohtaja * Edvard Munch (1863–1944), norjalainen taidemaalari * Gustaf Munch-Petersen (1912–1938), tanskalainen runoilija ja taidemaalari * Hans Munch (1654–1712), tanskalaissyntyinen piispa Norjassa * Jacob Munch (1776–1839), norjalainen upseeri ja taidemaalari * Peter Andreas Munch (1810–1863), norjalainen historiantutkija ja kielitieteilijä * Peter Rochegune Munch (1870–1948), tanskalainen historioitsija ja poliitikko ==Katso myös== * Munck * Munk * Munch (BDSM)
Mukkulan kirkko

Mukkulan kirkko on Keski-Lahden seurakunnan kirkko, joka sijaitsee nimensä mukaisesti Mukkulan asuinalueella. Se on myös yksi Lahden seurakuntayhtymään kuuluvista kirkoista. Kirkko on rakennettu vuonna 1993 ja sen on suunnitellut Arkkitehtityö Oy Juhani Boman. Materiaalina on käsinlyötyä tiiltä muistuttava tiili. Kirkkosalissa on istumapaikkoja 200, ja siirtoseinän takana oleva seurakuntasali tuo tarvittaessa lisää tilaa. Alttariseinällä on symbolinen merkitys. Kapeat ikkunat kehystävät paasimaista rakennelmaa, jonka sisään sakaristo jää. Vertauskuva kuvaa Jeesuksen hautaa ja hiukan liikahtanutta kivipaatta, joka jo päästää valon sisään. Kirkkotekstiilit ovat Kirsti Rantasen suunnittelemat. Ylösnousemusaiheeseen liittyy myös osaltaan Rantasen ylhäältä laskeutuva tekstiilitaideteos "Tulkoon valkeus", joka kuvaa Jeesuksen ruumiin yllä ollutta käärinliinaa. Keskellä on vaakasuora, musta raita (maan viiva), ja pystysuora, punainen raita (elämän lanka), jotka muodostavat ristin. Ristin alapuolella on violetti raita (katumuksen väri) ja yläpuolella vihreä raita (toivon väri). Väri vaalenee alhaalta ylöspäin mentäessä. Kirkossa on Kangasalan urkutehtaan rakentamat renessanssityyliset urut, joissa on 15 äänikertaa. Urkujen äänityksen esikuvana on Nauvon positiivi, kansallismuseon kokoelmiin kuuluva Suomen vanhin urkusoitin, jonka pillien sointia tutkittiin nostamalla ne tilapäisen soittolaitteen päälle. == Lähteet == Luokka:Suomen kivikirkot Luokka:Lahden kirkkorakennukset Luokka:Lahden seurakuntayhtymä Luokka:Mukkula
Myrskylän rautatieasema

Myrskylän rautatieasema () on Lahti–Loviisa-radalla oleva rautatieasema. Aseman rakennuskanta koostuu päärakennuksesta ja aseman hoitajan virka- asunnosta. Aseman kohdalla on Lipon vartioimaton tasoristeys.http://www.tasoristeys.fi/risteyshaku?crossingId=3628 Alun perin Myrskylän rautatieasema perustettiin yhtenä liikennepaikkana kapearaiteiselle Loviisan–Vesijärven rautatielle, joka avattiin yleiselle liikenteelle 1904. Rautatieasema siirtyi Valtionrautateiden omistukseen 1950-luvun lopussa. Nykyään Loviisa–Vesijärven rautatieyhtiön rakentama talo on yksityinen, mutta suojelutoimien kohteena oleva. Vuonna 1918 Myrskylän asema toimi osasto Brandensteinin kenttäsairaalana.Saksalaiset kaatuneet ja muistomerkit Suomessa 1918, sivu 59, Seppo Vainio, 2009, ISBN 978-952-92-6517-6, YKL 92.71 Vaikka rautatie kulkee vähän matkaa Myrskylän koilliskulman halki, niin Myrskylän asema ei ole kunnan alueella, vaan Myrskylän kirkonkylästä Lapinjärven kunnan Porlammin kylään johtavan tien varrella, noin kilometrin Lapinjärven puolella. Myrskylän sivuraiteet purettiin loppusyksyllä 2013 ja liikennepaikka lakkautettiin 16. joulukuuta 2013. Lahti–Loviisa-radalla on enää vain vähän liikennettä, enintään kaksi tavarajunaa vuorokaudessa ja satunnaista museojunaliikennettä kesäisin. ==Lähteet== ==Aiheesta muualla== * Uudenmaan ympäristökeskus jakoi avustuksia 28:lle rakennusperintökohteelle Luokka:Lapinjärven historia Lippo Luokka:Uudenmaan lakkautetut rautatieliikennepaikat Luokka:Porlammi
Glenn Ford

Glenn Ford, oik. Gwyllyn Samuel Newton Ford (1. toukokuuta 1916 Sainte- Christine, Quebec, Kanada – 30. elokuuta 2006 Beverly Hills, Kalifornia, Yhdysvallat) oli yhdysvaltalainen näyttelijä. Ford oli kahdeksanvuotias, kun hänen perheensä muutti Yhdysvaltoihin. Glenn Fordin maine perustuu ensisijaisesti hänen työhönsä lännenelokuvissa, kuten Peloton mies, Texasin huimapäät, Nopein ase voittaa, Armoton ase ja Villein lännessä. Hänen läpimurtotyönsä oli miespääosa filmiklassikossa Gilda, jossa Rita Hayworth esitti nimiroolin. Fordin muita maineikkaita rooleja ovat suoritukset elokuvissa Älä käännä heille selkääsi, Frank Capran elokuvassa Taskullinen ihmeitä, Elokuun teehuone sekä Fritz Langin elokuvissa Gangsterikuningas ja Ihmispeto.Ford, Glenn (1916—) , St. James Encyclopedia of Popular Culture. Gale 2000. Vaatii HighBeam-tilauksen. 53-vuotisen uransa aikana Ford ehti tehdä yhteensä 85 elokuvaa, tosin toisen tiedon mukaan niitä olisi ollut yli sata. Uran parasta aikaa olivat 1950- ja 1960-luvut. Hän jatkoi työntekoa yli 70-vuotiaaksi, mutta veritulpat katkaisivat uran 1990-luvun alussa. Hän sai elokuvaurastaan tähden Hollywood Walk of Famelle. Glenn Ford oli naimisissa neljä kertaa. Hänen puolisojaan olivat Eleanor Powell, Kathryn Hays, Cynthia Hayward ja Jeanne Baus. Hänellä oli yksi poika Peter Ford (alias Tom Shea). Ford kävi ainakin kerran Suomessa, jossa hän osallistui muun muassa erään elokuvansa Suomen ensi-iltaan elokuvateatteri Gloriassa Helsingissä. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Golden Globe -palkinnon saajat Luokka:Hollywood Walk of Fame Luokka:Vuonna 1916 syntyneet Luokka:Vuonna 2006 kuolleet
Vassian Krestomirilainen

Pyhittäjä Vassian Krestomirilainen on yksi niistä pyhistä, joita Suomen ortodoksinen kirkko nimittää Karjalan valistajaksi. Vassianin elämästä ei tiedetä paljoa. Hänen kerrotaan perustaneen Krestomirin Kristuksen kirkastumisen luostarin Äänisjoelle joko 1300-luvun alkupuolella tai toisen ajoituksen mukaan vasta 1500-luvulla. Hänen ruumiinsa oli pyhäinjäännöksenä luostarin kirkossa, josta myöhemmin tuli seurakuntakirkko. Suomen ortodoksisessa kirkossa pyhittäjä Vassianin muistopäivä on 3. syyskuuta. == Lähteet == == Aiheesta muualla == * Pyhittäjä Vassian Krestomirilainen / Ortodoksi.net Luokka:Karjalan valistajat
Gunman prefektuuri

Gunman prefektuuri () sijaitsee Kantōn alueella Honshūn saarella Japanissa. Prefektuurin pääkaupunki on Maebashi. Siellä on 1 967 410 asukasta (vuonna 2016) ja sen pinta-ala on 6 362,28 neliökilometriä. == Maantiede == Sisämaassa sijaitseva Gunma on Kantōn alueen luoteisin prefektuuri. Prefektuurin pohjoisalue on vuoristoinen, ja suurin osa väestöstä on keskittynyt Gunman eteläosaan Saitaman prefektuurin lähelle. Alueen ilmasto on kylmempi kuin Kantōn alemmissa osissa. Prefektuurin muodon on sanottu muistuttavan lennossa olevaa kurkea. == Aluejako == Gunman prefektuuri jakautuu 12 kaupunkiin ja 23 muuhun kuntaan, joista 15 on maaseutukaupunkeja ja 8 on kyläkuntia. Kunnat kuuluvat seitsemään piirikuntaan, joilla ei ole hallinnollista merkitystä. ;Kaupungit *Annaka *Fujioka *Isesaki *Kiryū *Maebashi (pääkaupunki) *Midori *Numata *Ōta *Shibukawa *Takasaki *Tatebayashi *Tomioka ;Kunnat piirikunnittain Piirikunta Kunta Agatsuma Higashi-Agatsuma · Kusatsu · Naganohara · Nakanojō · Takayama · Tsumagoi Kanra Kanra · Nanmoku · Shimonita Kita-Gunma Shintō · Yoshioka Ōra Chiyoda · Itakura · Meiwa · Ōizumi · Ōra Sawa Tamamura Tano Kanna · Ueno Tone Katashina · Kawaba · Minakami · Shōwa == Historia == Gunman alue tunnettiin aiemmin Kōzuken provinssina. == Talous == Gunman moderniin talouteen kuuluvat Maebashin ympäristöön ja prefektuurin itäiseen, Tokiota lähinnä olevaan osaan keskittyneet elektroniikan ja ajoneuvojen valmistus. Perinteisempiä elinkeinoja ovat silkin valmistus ja maatalous. == Nähtävyydet == Gunma on tunnettu kuumista lähteistään: suosittuja kylpyläpaikkakuntia ovat Kusatsu, Minakami ja Ikaho. Prefektuurin vuoristoisuudesta johtuen myös hiihtokeskukset houkuttelevat turisteja. == Lähteet == == Aiheesta muualla == * Gunman prefektuurin viralliset sivut * Gunman arkeologian tutkimussäätiö *
Korpikerrossammal

Korpikerrossammal (Hylocomiastrum umbratum) kasvaa rehevissä korvissa, lähteisillä ja varjoisilla paikoilla ja joskus lehtometsissä. == Lähteet == Luokka:Pohjankerrossammalet
Pohjankerrossammal

Pohjankerrossammal (Hylocomiastrum pyrenaicum) on melko yleinen laji Pohjois- Suomessa. Se kasvaa tuoreissa metsissä, puronvarsikorvissa ja tunturikoivikoissa ja suosii kalkkivaikutteisia alueita. == Lähteet == Luokka:Pohjankerrossammalet
World Idol

World Idol World Idolin kilpailijat Kausi 1 (2003) Kurt Nilsen Voittaja 106 pistettä Kelly Clarkson 2. 97 pistettä Peter Evrard 3. 83 pistettä Heinz Winckler 4. 80 pistettä Will Young 5. 72 pistettä Ryan Malcolm 6. 62 pistettä Guy Sebastian 7. 56 pistettä Alicja Janosz 8. 55 pistettä Diana Karazon 9. 45 pistettä Alexander Klaws 9. 45 pistettä Jamai Loman 11. 36 pistettä World Idol oli kertaluontoinen kansainvälinen versio TV-ohjelmasta Pop Idol. Siinä kilpailivat keskenään useat eri maiden Idol-kilpailujen voittajat. Kilpailu järjestettiin joulukuussa 2003. 11 osallistujamaan TV-katsojat saivat äänestää puhelimella muiden maiden kilpailijoita. Kaikki kilpailijat lauloivat englanniksi, paitsi Diana Karazon, joka lauloi arabiaksi. Ohjelman juontajina toimi brittiläinen juontajapari Ant & Dec, mutta CTV editoi ohjelmaa käyttääkseen Kanadassa Canadian Idolin juontajaa Ben Mulroneya. FOX-kanavan versiota ei lähetetty päällekkäin CTV:n lähetyksen kanssa, sillä muuten kanadalaiset olisivat voineet äänestää edustajaansa soittamalla amerikkalaiseen äänestysnumeroon. == Tulokset == Pisteet, jotka annettiin Euroviisu-tyyliin olivat: Sija Esiintyjä Maa Pisteet Laulu - Alkuperäinen esittäjä 1 Kurt Nilsen Norja 106 Beautiful Day - U2 2 Kelly Clarkson Yhdysvallat 97 You Make Me Feel (Like A Natural Woman) - Aretha Franklin 3 Peter Evrard Belgia 83 Lithium - Nirvana 4 Heinz Winckler Etelä-Afrikka 80 I Don't Want To Miss a Thing - Aerosmith 5 Will Young Yhdistynyt kuningaskunta 72 Light My Fire - Jose Felicianon versio 6 Ryan Malcolm Kanada 62 He Ain't Heavy, He's My Brother - The Hollies 7 Guy Sebastian Australia 56 What A Wonderful World - Louis Armstrong 8 Alicja "Alex" Janosz Puola 55 I Don't Know How To Love Him (musikaalista Jesus Christ Superstar) 9 Alexander Klaws Saksa 45 Maniac - Michael Sembello 10 Diana Karazon Arabimaailma 45 Ensani Ma Binsak (Alkuperäinen kappale) 11 Jamai Loman Alankomaat 36 Sorry Seems To Be The Hardest Word - Elton John == Tuomarit == Ohjelman tuomareina toimivat: * Randall Abrahams (Etelä-Afrikka) * Simon Cowell (edusti Yhdysvaltoja, tuomaroi myös Britannian versiota) * Nina De Man (Belgia) * Ian "Dicko" Dickson (Australia) * Shona Fraser (Saksa) * Jan Fredrik Karlsen (Norja) * Elias Rahbani (Libanon) * Henkjan Smits (Alankomaat) * Pete Waterman (Yhdistynyt kuningaskunta) * Zack Werner (Kanada) * Kuba Wojewódzki (Puola) ==Katso myös== *Idols *American Idol Luokka:Idols Luokka:2000-vuosikymmenen televisiosarjat
Trinley Gyatso

Trinley Gyatso (26. tammikuuta 1857 – 25. huhtikuuta 1875), myös Trinle Gyatso tai Thinle Gyatso, oli Tiibetin kahdestoista dalai-lama. Gyatso tunnistettiin uudeksi dalai-lamaksi 1858. Hän nousi valtaan virallisesti 14. elokuuta 1860. Hän kuoli tuntemattomaan sairauteen keväällä 1875, ja häntä seurasi dalai- lamana Thubten Gyatso. Luokka:Dalai-lamat Luokka:Vuonna 1857 syntyneet Luokka:Vuonna 1875 kuolleet
Tempelhof

Tempelhof on Berliinin kaupunginosa (), joka kuuluu Tempelhof-Schönebergin hallintoalueeseen (). Vuoden 2011 lopussa Tempelhofissa oli 56 669 asukasta. Sen pinta-ala on 12,2 km² ja väestötiheys 4 645 as./km². Tempelhof tunnetaan muun muassa Tempelhofin lentoasemasta. Vuosina 1920–2000 Tempelhofin, Mariendorfin, Marienfelden ja Lichtenraden kaupunginosat muodostivat hallintoalueen, jonka nimi oli myös Tempelhof. Vuonna 2001 Tempelhofin hallintoalue yhdistettiin Schönebergin hallintoalueeseen, johon kuuluivat Schönebergin ja Friedenaun kaupunginosat. Uuden, kuusi kaupunginosaa käsittävän hallintoalueen nimeksi tuli Tempelhof-Schöneberg. Tempelhofin nimi juontuu Temppeliherrain ritarikunnasta, joka 1200-luvulla perusti paikalle linnakkeen. Ensimmäinen kirjallinen maininta Tempelhofista on vuodelta 1290. Tempelhofin kirkko, joka rakennettiin noin vuonna 1220, tuhoutui toisessa maailmansodassa ja korvattiin sen jälkeen pienemmällä. == Lähteet == Luokka:Berliinin kaupunginosat